Afleggingsproses by SAL gestuit | Maroela Media
Irvin Jim, algemene sekretaris van Numsa, en Zazi Nsibanyoni-Mugambi, president van Sacca, het Vrydag in 'n gesamentlike verklaring gesê die vakbonde was suksesvol in hul aansoek om die afleggingsproses, wat deur die SA Lugdiens se sakeredders van stapel gestuur is, onregverdig te verklaar.
Die arbeidshof het in hul uitspraak beslis die prosedure waarvolgens die artikel 189-kennisgewings deur die SAL en die sakeredders uitgereik is, was onregverdig. Die SAL en die sakeredders is opdrag gegee om die kennisgewings terug te trek.
Niks in die bevel verhinder SAL en die sakeredders egter om vrywillige uitdiensstelling aan te bied of vir enige werknemer om dit te aanvaar nie.
"Ons verwelkom die uitspraak," het die twee vakbondhoofde gesê. "Ons is in die gelyk gestel. Die hof het opnuut bevestig dat die sakeredders nie werkers kan aflê sonder 'n sakereddingsplan nie. As Numsa en Sacca het ons boonop die ware motief van die BRP's onthul."
Die vakbonde het Donderdag in die arbeidshof aangevoer die sakereddingspraktisyns het tot dusver geen sakereddingsplan voorgelê nie. Die vakbonde voer aan die sakeredders het nooit in die belang van werkers opgetree of hulle in samesprekings oor die toekoms van die redery betrek nie.
Covid-19: Nog 17 sterftes in SA aangemeld
Tyd dat hierdie spul maan toe vlieg .
Dis jammer hul moet laat numsa die SAL oorvat
Nee wragitg nou weet ek nie meer nie. Het altyd respek gehad vir Pravin Gordhan maar hy is net so 'n manteldraaier soos die res van die regering
Die Persone verantwoordelik vir die wanbesteding van fondse en korrupsie binne SAL en ander word steeds nie vervolg niecen beskerm deur die Regering maar die gewone werkers moet prys betaal
Die "sake redders" kos miljoene rande, maar dit lyk nie of hulle weet wat hulle doen nie. Heel moontlik suig hulle ook maar die laaste melk uit die droë koei en gee 'n paar spatseltjies vir sekere politici.